पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के कासगंज जिले में रविवार सुबह 11 हजार वोल्ट का हाइटेंशन तार टूटकर गिरने से एक किशोर समेत तीन किसानों की मौत हो गई। मृतकों में दो सगे भाई हैं। किसान ट्रैक्टर ट्रॉली में चकोरी (कॉफी में इस्तेमाल होने वाला पदार्थ) भर रहे थे, तभी हाईटेंशन तार टूटकर उनके ऊपर गिरा। घटना को लेकर ग्रामीणों में बिजली विभाग के खिलाफ आक्रोश है। इस हादसे का मुख्यमंत्री योगी आदित्यनाथ ने संज्ञान लिया है। उन्होंने अपनी संवेदना प्रकट करते हुए जिलाधिकारी और अन्य अधिकारियों को तत्काल मौके पर पहुंचकर राहत कार्य करने का निर्देश दिया है।
सगे भाइयों की मौके पर मौत
थाना सिढ़पुरा क्षेत्र के मगथरा गांव निवासी मानवेंद्र और कृष्ण सगे भाई हैं। शुक्रवार सुबह दोनों परिवार के एक सदस्य पवन कुमार के साथ ट्रैक्टर ट्राली में चिकोरी भर रहे थे। तभी हाइटेंशन तार में चिंगरी उठी और टूटकर तार उन पर गिर पड़ा। करंट लगने से मानवेंद्र और कृष्णवीर की मौके पर मौत हो गई। जबकि पवन को इलाज के लिए अस्पताल ले जाया गया। लेकिन रास्ते में उसकी मौत हो गई। यह हादसा सुबह 9:30 बजे का है।
छह माह पहले भी गांव में हुआ था हादसा
हादसे की सूचना पाकर पुलिस मौके पर पहुंच गई। पुलिस ने शवों को पोस्टमार्टम के लिए भिजवाया है। लेकिन इस घटना से बिजली विभाग के खिलाफ ग्रामीणों में रोष है। ग्रामीणों का कहना है कि छह माह पहले गांव में सपना नाम की लड़की मौत भी हाइटेंशन तार टूटने से हुई थी। फिलहाल पुलिस मौके पर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn